Worcester F 80 Distinctiones

203 Prope est Dominus

*Prope est* *Dominus*, [Philip. 4:5]. Dominus homini. Primo vt custodiat eum a malo. Sicut pastor gregi, zelotipus coniugi. Ideo vxor cauet[[1]](#footnote-1) ab ebrietate, a luxuria in presencia mariti. Sed quanto plus in conspectu Dei, Philip. 4[:5]: *Modestia vestra nota sit omnibus hominibus*,[[2]](#footnote-2) *Dominus prope est*. Sed heu quia, Ysai. 57[:8], dicitur, *Juxta me* recepisti *adulterum*.

¶ Secundo, ut promoueat in bono. Sicut pater familias iuxta operarios, agricola iuxta boues, ut exercitet et stimulet. Operarius presente domino non ociatur. Ideo in vespere petit mercedem, Rom. 13[:11]: *Nunc* autem *propior est nostra salus* *quam cum credidimus*.

¶ Tercio, ut exaudiat in peticionibus. Sicut pauper proprie diuitem, et nutrix prope infantem vt exaudiat clamantem, Psal. [144:18]: *Prope est Dominus omnibus invocantibus eum, in veritate*. Ut, scilicet, si petant vera[[3]](#footnote-3) non vana, eterna non transitoria. Ideo Ysai. [55:6]: *Quærite Dominum* *dum* *inveniri potest, invocate*

/fol. 288rb/

*eum dum prope est*. Heu quia Jer. 12[:2], dicitur, *Prope es tu ori eorum, et longe*, etc.

¶ Quarto, ut subueniat in necessitatibus. Sicut pater filio in tirocinio suo. Nam prophete falsi distinguntur a veris in tribus. Primo quam ad reuelacionis ardorem quia boni prophetant medietate diuino lumine et bonis angelis. Sed pretendo[[4]](#footnote-4) prophete sequntur spiritum proprium et malos angelos.

¶ Secundo quantum ad intencionem principacianis quia falsorum est intencio ad lucrum tem-

porale si sicut dicitur Ezech. 13[:19]: *Violabant me ad populum meum propter pugillum hordei, et fragmen panis*. Et in Mich. [3:5] dicitur, Nisi *dederit in ore eorum quippiam*, mox *santificant super eum prelium*. Sed bonorum intencio recte finem ordinatur.

¶ Tercio quantum ad certitudinem pronunciatorum quia bonorum prophetia innititur diuine presencie, malorum vero demonum presciencie solummodo coniecturalis est. Item non quod prophetia est rerum latenciarum preteritarum, vel presencium seu futurarum ex diuina inspiracione manifestatur. Iccirco secundum Gregorum super Ezechiel, Homilia prima, prophetia non solum est quando predicit futura, sed quando prodit occulta. Sive de presenti siue de preterito sed et tunc ethimologiam sui nominis perdit quia non prophetatur tunc quod futurum est.

¶ Est autem prophetia de preterito cum dicitur [Gen. 1:1]: *In principio creauit Deus celum et terram*. De illo quippe tempore prophetauit homo quando homo non erat. Et de presenti prophetatur sicut patet [4 Reg. 4] de animo Elisei qui prius erat in Giezi. Item spiritus prophetie aliquando menti prophete deest nec semper presto est. Ideo pocius dicitur Actus pro tempore et dispensatione accomodatus quam habitus quatinus cum illum spiritum prophetem non habet, cognoscant se ex dono habere quod habent. Vnde et Elizeus dixit Giezi [4 Reg. 4:27]: *Dominus celauit a me, et non in dicauit mihi*. Et Amos [7:14] propheta spiritu absente dixit, *Non sum propheta,* quasi diceret non habeo modo in presenti spiritum prophetie.

1. cauet ] Lambeth, F 128 *om*. F 80. [↑](#footnote-ref-1)
2. hominibus ] Lambeth, F 128 *om*. F 80. [↑](#footnote-ref-2)
3. vera ] Lambet, F 128 *corr.* vt F 80. [↑](#footnote-ref-3)
4. pretendo ] Lambeth *corr.* presendo F 80. [↑](#footnote-ref-4)